laion/Wikipedia-Exotic huggingface dataset:
גנרל (שווייץ)

גנרל בצבא שווייץ היא דרגה ותפקיד הניתנים למפקד העליון של הצבא בעתות חירום ומלחמה בלבד. בהתאם להוראות חוקת שווייץ נבחר הגנרל על ידי אספת הברית של המדינה. הוא נבחר במושב משותף של שני בתי האספה. דרגת הגנרל איננה משמשת בצבא שווייץ בעתות שגרה. דרגת הקצונה הגבוהה ביותר בסולם הדרגות שלו היא מפקד גיס (Korpskommandant) בעל שלושה כוכבים. בהתאם לכך בעל דרגת גנרל נושא ארבעה כוכבים. גנרלים מונו בשווייץ בעתות מלחמה, למרות ששווייץ לא נטלה חלק באף אחת מהן והסתפקה בהגנת גבולותיה. הם מונו שש פעמים בלבד והדרגה והתפקיד ניתנו לארבעה אישים בלבד: גיום אנרי דופור (Guillaume-Henri Dufour) מונה לגנרל שלוש פעמים: 1849 – בעת המהפכה בבאדן 1856 – בעת משבר נשאטל 1859 – בעת מלחמת אוסטריה-סרדיניה הנס הרצוג (Hans Herzog) – ב-1870, ערב מלחמת צרפת–פרוסיה אולריך וילה (Ulrich Wille) – ב-1914, לאחר פרוץ מלחמת העולם הראשונה אנרי גיזאן – ב-1939, ערב מלחמת העולם השנייה סעיף 168 לחוקת שווייץ.
אייזיאה תומאס (פירושונים)

האם התכוונתם ל... אייזיאה תומאס – כדורסלן לשעבר מליגת ה-NBA, ומאמנן לשעבר של הקבוצות אינדיאנה פייסרס והניו יורק ניקס. אייזיאה תומאס (1989) – כדורסלן אמריקאי בקבוצת לוס אנג'לס לייקרס מליגת ה-NBA.
גלעד אבנת

גלעד אבנת (נולד ב-26 באפריל 1982) הוא שחקן, במאי, מפיק ותסריטאי ישראלי. גלעד אבנת נולד וגדל במושב תלמי מנשה. למד בבית הספר היסודי במושב ניר צבי ואחר-כך למד במגמת תיאטרון בתיכון חדש בתל אביב. בצבא שירת בצנזורה לעיתונות ותקשורת של חיל המודיעין. מייד אחרי הצבא הצטרף ללהקת טררם, איתה היה בסבב הופעות בקולומביה, קוסטה ריקה, לונדון ובאולימפיאדת אתונה (2004). בשנים 2005–2006 גילם מגוון דמויות קומיות ב-15 פרקים בתוכניתו של יצפאן ששודרה בHOT. אבנת למד במסלול התלת שנתי בסל"ה - הסטודיו לאמנויות התיאטרון מיסודו של יורם לוינשטיין (2008-2006). בסטודיו זכה בשבע מלגות הצטיינות בתחרויות מונולוגים, שבאמצעותן מימן את לימודיו, בנוסף לכך התפרנס כמתופף. במהלך לימודיו הצטלם לסרטו של רנן שור "הבודדים" (2007). הוא גילם את דמותו של חייל בכלא בשם ג'ינג'י. בתום לימודיו שיחק ב"הסטודיה הדרמטית", הצגה שיצאה מהסטודיו למשחק והמשיכה ורצה בהבימה. אחר-כך שיחק בהצגת הפרינג' "אבק", אחר-כך בהצגה "קן הקוקייה", בבימויו של כפיר אזולאי, בתיאטרון באר שבע. אחרי-כן שיחק ב"מועדון הקופים הירוקים", שהציגה בתיאטרון תמונע בתפקיד מלאך המוות. הוא שיחק ב"כבוד אחרון", סרטו הקצר של עמרי שנהר (2010). אבנת שימש כיועץ אומנותי למופע של אבי גרייניק "מחתרת של איש" (2011) וכתב ביחד עם גרייניק את קטעי הקישור של המופע. אבנת כתב והפיק ביחד עם רועי בן-יוסף את הסדרה ה"האודישנים" ששודרה בynet בשנת 2011. זוהי דוקומדיה על העולם האפל של האודישנים בעולם הפרסום הישראלי. בסדרה השתתפו אוהד קנולר, ריקי בליך, עידן יניב, נלי תגר, אמנון וולף, רות רסיוק, מורן אייזנשטיין ואבנת. במהלך השנים השתתף בתפקידי אורח בסדרות טלוויזיה רבות: "המובילים", "השועלים", "תמרות עשן", "דובדבני וקובץ'", "עספור", "טלוויזיה במיטבה", "זהירות, טלוויזיה", "המיוחדת", "בתולות" ו"להיות איתה". במקביל ללימודיו בסטודיו למשחק הקים ביחד עם סתיו נחום את חברת BONAMAZE ומאז ועד היום הם שותפים בחברה. החברה עוסקת בפרסומות וקליפים אינטרנטיים. הם הפיקו וביימו סדרת סרטונים מוזיקליים עבור ערוץ העיצוב בית פלוס, המשודרים בYes וHOT. אבנת הפיק וביים מופעי וידאו לכנסים בארצות הברית באינטראקציה של מסך ורקדנים. הוא עשה זאת בלאס וגאס, נאשוויל טנסי ואורלנדו פלורידה. בנוסף לכך ביים והפיק ביחד עם נחום פרסומת למסעדה הווייטנאמית "וונג" ופרסומת לאיסתא, בה אבנת גם שיחק. מדיה וקבצים בנושא גלעד אבנת בוויקישיתוף גלעד אבנת, במיזם "אישים" לתיעוד היצירה הישראלית גלעד אבנת, במסד הנתונים הקולנועיים IMDb (באנגלית) גלעד אבנת, באתר "אידיבי", מאגר הידע העברי לקולנוע ישראלי ועולמי סדרת הטלוויזיה "האודישנים", באתר ynet פרסומת למסעדת "וונג" שאבנת ביים והפיק, סרטון באתר יוטיוב פרסומת לערוץ בית פלוס שגלעד ביים והפיק, סרטון באתר יוטיוב
דיכוי הגנה אווירית

מבצעי דיכוי הגנה אווירית (באנגלית: Suppression of Enemy Air Defences, בקיצור: SEAD) נועדו לפגיעה במערכות המכ"ם של סוללות טילי קרקע-אוויר (טק"א) ותותחי הנ"מ של האויב. פעולת אלו מתבצעות בדרך כלל בשעות הראשונות של המערכה, ונועדו לאפשר חופש טיסה לכלי הטיס התוקפים. דיכוי הגנה אווירית כוללים את המרכיבים הבאים: הפעלת לוחמה אלקטרונית לשיבוש פעולת המכ"מים של האויב. תקיפה של סוללות הטק"א והנ"מ והמכ"מים שלהם. תקיפה כזו יכולה להיעשות באמצעות שימוש בנשק כללי כמו פצצות שימוש-כללי, מצרר, מונחות-לייזר או אחרות. כמו כן, קיימות מערכות נשק שתוכננו במיוחד למטרות דיכוי הגנה אווירית. נשק שתוכנן במיוחד למטרת דיכוי הגנה אווירית הוא טיל נגד קרינה (באנגלית: Anti-radiation missile בקיצור: ARM). טיל זה משוגר מהאוויר או מהקרקע, מתביית על הקרינה הנפלטת ממכ"ם האויב, ובכך מביא להשמדתה של תחנת המכ"ם – או להפסקת פעולתה על ידי מפעיליה, מחשש שתתגלה ותיפגע. ויילד ויזל יחידה 555 מבצע ערצב 19 ערך זה הוא קצרמר בנושא תעופה ובנושא צבא. אתם מוזמנים לתרום לוויקיפדיה ולהרחיב אותו.
דומברובה

האם התכוונתם ל... דומברובה ביאלוסטוצקה – עיר בחבל פודלסיה, צפון-מזרח פולין דומברובה גורניצ'ה – עיר בחבל שלזיה, דרום פולין דומברובה טרנובסקה – עיר בחבל פולין קטן, דרום-מזרח פולין דומברובה (קרטוסקי) (פול') – כפר בקרטוסקי, בחבל פומרניה, צפון פולין דומברובה (גמינה פלוסקיניה) (פול') – כפר בגמינה פלוסקיניה, במחוז ברנייבו, בחבל ורמיה-מזוריה, צפון פולין דומברובה (בז'זיני) (פול') – כפר בגמינה יג'וב, במחוז בז'זיני, בפרובינציה לודז', מרכז פולין דומברובה (צ'חאנובסקי) (פול') – כפר במחוז צ'חאנובסקי, בחבל מזוביה, מזרח-מרכז פולין דומברובה (צ'נסטוחובסקי) (פול') – כפר במחוז צ'נסטוחובסקי, בחבל שלזיה, דרום פולין
ראש ממשלת דרום אפריקה

ראש ממשלת דרום אפריקה (באנגלית: Prime Minister of South Africa, באפריקאנס: Premier Minister van Suid-Afrika או Eerste Minister van Suid-Afrika) היה תפקידו של מי שעמד בראש ממשלת דרום אפריקה בין השנים 1910–1984. תפקיד ראש ממשלת דרום אפריקה הונהג בשנת 1910 כאשר הוקם איחוד דרום אפריקה. עד שנת 1961 בוצע המינוי לתפקיד על ידי המושל הכללי של דרום אפריקה ולאחר מכן על ידי נשיא דרום אפריקה. למעשה, מי שהתמנה לתפקיד היה מנהיג מפלגת הרוב בפרלמנט. ראש הממשלה הראשון היה לואי בותה, לשעבר גנרל בורי במלחמת הבורים השנייה. בותה היה הדמות הפוליטית המובילה של המדינה ולמעשה ראש הרשות המבצעת, אשר סמכויותיו דומות למקבילו הבריטי. משרת ראש הממשלה בוטלה ב-1984, כאשר בתוקף החוקה החדשה ניתנו סמכויותיו לנשיא המדינה ולמעשה מוזגו שני התפקידים יחדיו. ראש הממשלה האחרון, פיטר וילם בותה הפך להיות נשיא לאחר השינוי בחוקה. בדרום אפריקה שלאחר האפרטהייד, קראה מפלגת החופש אינקתה, לפיצול מחדש של התפקיד, כשראש הממשלה יהיה ראש הרשות המבצעת, כדי למנוע מצב של משטר חד-מפלגתי נשיא דרום אפריקה חוקת דרום אפריקה מ-1983 סעיף 102 (2) b IFP: Statement by Mangosuthu Buthelezi, Inkatha Freedom Party Leader, welcomes Constitutional Court judgment on regulation of introduction of bills
ויקטוריה וודהול

ויקטוריה (קלפרין) וודהול (באנגלית: Victoria Claflin Woodhull ומאוחר יותר Victoria Woodhull Martin;‏ 23 בספטמבר 1838 – 9 ביוני 1927) הייתה מנהיגה אמריקאית, ובחלק מחייה פעילה בתנועת הסופרג'יזם האמריקנית. היא תמכה בחירות להינשא, להתגרש וללדת ללא פיקוח ממשלתי. היא הייתה האישה הראשונה שהוציאה עיתון שבועי, שהיה גם אקטיביסטי ונקט בגישה של שוויון זכויות לנשים. ב-1872 היא הייתה האישה הראשונה שהתמודדה לתפקיד נשיאת ארצות הברית. פעמיים בחייה עלתה וודהול מעוני לעושר. היא התעשרה מריפוי בעזרת מגנטותרפיה, לפני השתייכותה לתנועה הסופרג'יסטית בשנות ה-70 של המאה ה-19. בהמשך וודהול ואחותה טנסי קלאפלין היו הראשונות להקים בית השקעות בוול סטריט וכן היו הנשים הראשונות שהוציאו שבועון, ה-Woodhull & Claflin's Weekly. עיתון זה עסק במעמד האישה, בגזענות, במעמד הזנות בארצות הברית ובחלוקת הון צודקת יותר. השבועון היה גם הראשון לפרסם את המניפסט הקומוניסטי בארצות הברית. שיא הקריירה הפוליטית של וודהול היה בשנות ה-70, כאשר ב-1872 הייתה האישה הראשונה שהייתה מועמדת לנשיאות ארצות הברית מטעם המפלגה לשוויון זכויות של ארצות הברית (Equal Rights Party), שתמכה בזכויות שוות לנשים ובזכות הצבעה לנשים. במהלך קמפיין הבחירות שלה, הדגישה את דעותיה הפמיניסטיות ובעד זכויות האזרח, ויצאה נגד עונש המוות. יחד עם זאת, ימים ספורים לפני הבחירות, נעצרה בגין פרסום בעיתונה על מערכת יחסים שניהל הנרי וורד ביצ'ר (Henry Ward Beecher) עם אליזבת טילטון (Elizabeth Tilton). במהלך הבחירות הללו, בילתה וודהול בבית הסוהר, ולפני הבחירות שמה הוסר משום שאינה עמדה בקריטריון הגיל משום שהיו חסרים לה ימים מספר עד גיל 35. באותה מערכת בחירות, וודהול הגיעה לקלפי בכדי להצביע ונעצרה על חוסר צניעות. רבים מרעיונותיה היו שנויים במחלוקת באותה העת והיום מיושמים, בעוד רעיונות אחרים שלה שנויים במחלוקת עד היום. בעונה השביעית של הסדרה האמריקאית "סקנדל", מופיע פוסטר ממוסגר מהריצה של וודהול לנשיאות בחדר הסגלגל כאשר מלי גראנט נכנסת לבית הלבן בתור האישה הנשיאה הראשונה של ארצות הברית. אנה ג'. קופר מדיה וקבצים בנושא ויקטוריה וודהול בוויקישיתוף ויקטוריה וודהול, באתר "Find a Grave" (באנגלית) ויקטוריה וודהול, באתר אנציקלופדיה בריטניקה (באנגלית) כתבי ויקטוריה וודהול בפרויקט גוטנברג (באנגלית) שעה היסטורית 86 המתקנות הגדולות של ארצות הברית ושל כל העולם על האחיות וודהל, פמיניסטיות בארצות הברית של המאה ה-19 שעה היסטורית 86 המתקנות הגדולות של ארצות הברית ושל כל העולם על האחיות וודהל, פמיניסטיות בארהב של המא - YouTube ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
יוסף אלמנצי

יוסף בן ברוך אלמנצי (י"א בניסן תקס"א, 25 במרץ 1801 – י"ג באדר תר"כ, 7 במרץ 1860) היה משכיל, סופר, משורר, אספן ספרים וסוחר יהודי איטלקי. אלמנצי נולד בפדובה שבאיטליה לברוך, שהיה סוחר עשיר. אלמנצי לא למד בבית ספר או ישיבה, ולמד בביתו אצל מורים פרטים ובהם ר' ישראל קוניאן מחכמי פדובה, שלימדו בביתו עד גיל 23. שלט בשפות עברית, לטינית, איטלקית, גרמנית, וצרפתית. לא התחתן ולא השאיר צאצאים. אביו רכש את ספריית החיד"א מבנו רפאל ישעיה באנקונה, ואלמנצי רכש עם השנים כתבי יד וספרים יהודים נדירים רבים. מעיל קינ"ה אבני זיכרון יד יוסף חלק א, חלק ב קינים והגה והי ספר תולדות ר' משה חיים לוצאטו נזם זהב יוסף אלמנצי, באתר "החכם היומי" כתב יד, קינים והגה והי, ירושלים, תאריך לא ידוע, בפרויקט "כתיב" באתר הספרייה הלאומית כתב יד, יד יוסף, ירושלים, מאה 19, בפרויקט "כתיב" באתר הספרייה הלאומית נזם זהב, תל אביב, ה'תש"י, במאגר הספרים הסרוקים של הספרייה הלאומית – ישראל יוסף אלמנצי, ב"לקסיקון הספרות העברית החדשה" כתבי יוסף אלמנצי בפרויקט בן-יהודה יוסף בן ברוך אלמנצי (1801-1860), דף שער בספרייה הלאומית יוסף אלמנצי, בלקסיקון הספרות העברית החדשה
ל'ואלין הגדול

ל'ואלין הגדול (בוולשית: Llywelyn Fawr) או בשמו המלא ל'ואלין אפ לורוורת' (Llywelyn ap Iorwerth;‏ בערך 1172 - 11 באפריל 1240) היה מלך וולשי ונסיך ויילס הראשון. הוא מלך על ממלכת גוויניד' בשנים 1240–1195 ובמהלך שלטונו הצליח לבסס את נסיכות ויילס עם שילוב של מלחמה ודיפלומטיה, נסיכות שהוקמה ב-1216 ונותרה עצמאית עד לכיבושה בידי אנגליה בשנת 1284. במהלך ילדותו של ל'ואלין, נשלטה ממלכת גוויניד' על ידי שני דודיו אשר פיצלו את הממלכה ביניהם. עם מות אביו הייתה לל'ואלין טענה מבוססת לכתר הממלכה כיורש העצר של המלך הקודם, כך במהלך נעוריו הוא פעל לביסוס מעמדו ולעלייתו לשלטון הממלכה. בין 1195 ל-1200 ביסס בהדרגה את שלטונו, עד שהצליח לבסוף למלוך בכל הממלכה באופן מלא. ל'ואלין כונן מערכת יחסים טובה עם ג'ון, מלך אנגליה ואף נישא לביתו בשנת 1205, היחסים הטובים אפשרו לו לספח את ממלכת פוויס הדרומית כאשר מלכה נשבה בידי האנגלים. עם זאת, עד מהרה הדרדרו היחסים עם מלך אנגליה וזה פלש לצפון גוויניד' בשנת 1211 וכבש את שטחי הממלכה ממזרח לנהר הקונווי. שנה לאחר מכן הקים ל'ואלין ברית עם ממלכות ולשיות נוספות ויחד הם נלחמו באנגלים והשיבו את השטחים לידי גוויניד'. כשלוש שנים לאחר מכן הוא פעל בברית עם הברונים האנגלים, אשר דרשו מהמלך ג'ון לחתום על המגנה כרטה בשנת 1215, מסמך אשר למעשה הגביל את סמכויות המלך. בתקופה זו הפך ל'ואלין למנהיג הבולט והחזק בוויילס, מה שהתבטא בשנת 1216 בכינון מועצת אברדאבי, שם הסכימו שליטי ויילס ובראשם ל'ואלין על איחוד והקמת נסיכות ויילס. שנתיים לאחר מכן, עם מותו של מלך אנגליה ג'ון, ל'ואלין חתם על הסכם ווסטר עם יורשו הנרי השלישי, הסכם שהכיר באופן רשמי בנסיכות ויילס והתנה את המשך עצמאותה בתשלום מיסים לאנגליה. במהלך 15 השנים הבאות, ל'ואלין נלחם במספר מערכות וקרבות נגד 'אצילי המארשר' מדרום ולעיתים אף נגד אנגליה, עד שבשנת 1234 נחתם הסכם שלום עם האצילים בדרום ומזרח ויילס. ההסכם חוּדש מדי שנה ויצר יציבות ושקט ברחבי הממלכה. ל'ואלין מת ב-1240, ונקבר במנזר אברקונווי בעיירה קונווי שבצפון-מרכז ויילס. בנו דוויד' אפ ל'ואלין ירש את כס הנסיכות. ל'ואלין מזוהה עם אגדת העם הוולשית המוכרת של גלרט, על פי האגדה גלרט היה כלבו הנאמן של'ואלין הרג לאחר שחשב שהרג את בנו הפעוט. לאחר שגילה שכלבו למעשה הציל את בנו מזאב ענק, הוא קבר אותו בבד'גלרט ("קברו של גלרט") ועל פי האגדה מעולם לא חייך יותר. נסיך ויילס, נסיכת ויילס ממלכת גוויניד' טירת דולבדארן קורות חיו של ל'ואלין באתר פרינסטון. ל'ואלין באתר BBC ויילס. biography/Llewellyn-the-Great-of-Wales ל'ואלין הגדול, באתר אנציקלופדיה בריטניקה (באנגלית)
IS הופ

IS הופ הייתה להקת היפ הופ ישראלית, אחת הראשונות שפעלו בישראל. חברי ההרכב הם ליהוד שמואלי ושי גולדנברג. ב-1994 הקימו שמואלי וגולדנברג את הצמד "IS הופ" (קיצור של "Israeli Hip Hop") ששילב אלמנטים ישראליים לסגנון ההיפ הופ. השניים כתבו את המילים של כל שיריהם. לאחר שהפיקו שני שירים בצורה עצמאית ואף צילמו קליפ, הוחתם הצמד ב-NMC בתחילת 1995. אלבומם היחיד של IS הופ נקרא "באתי לא בזמן" והופק על ידי יואב שדמה וליהוד שמואלי ויצא ב-1995. להיטי האלבום, "יש לו מסיבה", "שיר השכונה" ו"כוס תה", זכו להשמעות רבות ברדיו, אך המכירות של האלבום היו נמוכות והצמד הפסיק את פעילותו בתוך זמן קצר בשל כך. ב-1999 הוציא שמואלי סינגל חדש בשם IS הופ, בהשתתפות מאיה מור, אך הסינגל לא נחל הצלחה.לאחר שהוציא כמה סינגלים מוזיקה אלקטרונית בשם אבן עזרא. ליהוד שמואלי נפטר ב-1 באפריל 2023. ב-2001 הקליט גולדנברג עבור קווי זהב 012 בהפקת משרד הפרסום מקאן – קשר בראל ג'ינגל הידוע בשם "דודי התותח". הביטוי "דודי התותח" הפך למטבע לשון ובעקבות הצלחתו הוקלט סינגל באורך מלא על ידי הליקון. מאוחר יותר, זכה הג'ינגל בפרס קקטוס הזהב בקטגוריית "קמפיין השנה". 1995: באתי לא בזמן שיר השכונה, בביצוע IS הופ, וידאו קליפ של השיר באתר יוטיוב IS הופ, באתר MOOMA (בארכיון האינטרנט) "דודי התותח" - עכשיו הסינגל, באתר TheMarker‏, 6 ביוני 2001 איתמר סיידא‏, ובמקום הראשון – דודי התותח, באתר וואלה, 14 ביוני 2001
האד-יאי

האד-יאי (בתאית: หาดใหญ่) היא העיר הרביעית בגודלה בתאילנד, שוכנת בדרום המדינה, בסמוך לגבול עם מלזיה. העיר היא הגדולה במחוז סונגלה, במטרופולין שלה מתגוררים כ-800,000 תושבים, הוא השלישי בגודלו בתאילנד, והגדול ביותר בדרום המדינה. רבים טועים ומחשיבים את האד-יאי כבירת המחוז, אולם לא כך הדבר, בעיר סונגלה שוכנים משרדי הממשל, והאד-יאי היא מרכז העסקים. שתי הערים סמוכות אחת לשנייה ויוצרות יחד את מטרופולין האד-יאי-סונגלה. שם העיר היא גרסה מקוצרת לשמו בתאית של "פרי-הג'ק" עד להקמת מסילת הרכבת לעיר בשנת 1922, הייתה האד-יאי כפר קטן בשם קוק סא-מט צ'ון (Khok Sa-Met Choon), והתגוררו בו ארבעה תושבים בלבד. קו הרכבת הביא לגידול באוכלוסיית הכפר, ותוך זמן קצר הפכה לעיירה קטנה. תחנת הרכבת הייתה בתחילה כשלושה קילומטרים צפונית לעיר, אך מיקומה הועתק מספר פעמים עקב שיטפונות שפגעו במסילה. משנת 1922 גדלה אוכלוסיית העיר בהתמדה, בשנת 1935 היה שטח העיר 4.4 קמ"ר והיא קיבלה מעמד של טמבון. במרץ 1949 הועלתה למעמד תסבאן מואנג, ובמאי 1961 הורחב תחום השיפוט שלה ל-8 קמ"ר. באפריל 1977 הורחב תחום השיפוט בשנית ל-21 קמ"ר, ובשנת 1995 למעמד תסבאן נאקון. כעיר מרכזית בדרום תאילנד, הפכה האד-יאי יעד מועדף לפיגועי טרור על ידי הארגון לשחרור פטני, וארגונים קיצוניים דומים. ב-3 באפריל 2005 התרחשו בעיר שני פיגועים: האחד בהיפרמרקט מקומי של רשת קרפור, והשני בשדה התעופה המקומי. בפיגועים נהרגו שניים ונפצעו עשרות. ב-16 בספטמבר 2006 התרחשו בעיר שישה פיגועים בו זמנית, בסה"כ נהרגו ארבעה ונפצעו יותר משבעים. ב-31 במרץ 2012 התפוצצה מכונית תופת בבית מלון בעיר, בפיגוע נהרגו חמישה ונפצעו מאות. תחנת הרכבת של העיר, היא תחנה בינלאומית המשמשת את חברת הרכבות הלאומית של תאילנד (SRT), ואת חברת הרכבות המלזית (KTMB). במקביל למסילת הרכבת עוברים הכבישים AH2 ו-AH18, המשתייכים לרשת הכבישים האסייתים. התחנה המרכזית של האד-יאי, היא מרכז התחבורה הגדול בדרום תאילנד, קווי אוטובוסים יוצאים ממנה למרבית היישובים באזור, וליעדים רחוקים כבנגקוק ונאקון ראטצ'אסימה. מהתחנה יוצאים גם מיניבוסים המתמקדים ביעדים התיירותיים. כלי תחבורה נפוץ נוסף הוא הטוק טוק, מונית בעלת שלושה גלגלים. נמל התעופה הבינלאומי של העיר מרוחק כתשעה קילומטרים דרומית-מערבית למרכז העיר, ומשרת יעדים פנימיים ובינלאומיים כקואלה לומפור וסינגפור. בתקופת החג' טסים מוסלמים רבים דרך שדה התעופה למכה. השדה מדורג במקום החמישי בעומסו במדינה, בשנת 2011 עברו בו 1,869,113 נוסעים. בעיר קיים ריכוז בולט של מאלאים-מוסלמים ושל סינים. העיר היא הרביעית בגודלה במדינה, אחרי בנגקוק, נונטבורי ופאק קרט. בעיר שוכנת האוניברסיטה הציבורית אוניברסיטת נסיך סונגלה, האוניברסיטה הגדולה והוותיקה בדרום תאילנד, הקמפוס שוכן במרכז העיר. בעיר שוכנים גם הקמפוסים של באוניברסיטאות הפרטיות: אוניברסיטת האדיאי, ואוניברסיטת ראמחאמהאנג. כבשאר המדינה, שורר בעיר אקלים טרופי, אקלים חם ולח בעל שתי עונות: העונה הרטובה נמשכת בין החודשים מאי עד דצמבר ומשופעת בגשמי מונסון, העונה היבשה נמשכת מינואר עד אפריל. אתר האינטרנט הרשמי של האד-יאי האד-יאי, באתר אנציקלופדיה בריטניקה (באנגלית) נתון המתייחס לתחום השיפוט של העירייה, מתוכם 20.50 קמ"ר אדמה ו-0.50 קמ"ר מים. האקלים בהאד-יאי באתר המכון המטאורולוגי התאילנדי
ברניקי סירה

ברניקי נקראה גם ברניקי סירה (נולדה בין השנים 280-285 לפנה"ס - 246 לפנה"ס), הייתה נסיכה מבית תלמי ואשתו של המלך הסלאוקי אנטיוכוס השני. ברניקי הייתה בתו של תלמי השני פילדלפוס ואשתו הראשונה ארסינואי הראשונה שהייתה בתו של ליסימכוס מלך תראקיה. הנישואים בין ברניקי לאנטיוכוס נערכו בשנת 252 לפנה"ס בעקבות הסכם השלום שנחתם בינו לבין תלמי השני שסיים את המלחמה הסורית השנייה. על פי הסכם זה, התגרש אנטיוכוס מאשתו לאודיקה הראשונה כשהוא מעביר את זכות הירושה לילדיה העתידיים של ברניקי. לאודיקה קבלה נחלות מאנטיוכוס השני ופרשה לאסיה הקטנה. תלמי השני ליווה אישית את ברניקי לפלוסיום, לאחר מכן לוותה לגבול המצרי על ידי השר אפולוניוס ומשם נסעה לצידון שם התקבלה על ידי אנטיוכוס. לאחר שתלמי השני מת בינואר 246 לפנה"ס, עזב אנטיוכוס השני את משפחתו השנייה באנטיוכיה וחזר ללאודיקה שגרה באפסוס. הוא גם קבע שבנו הראשון מלאודיקה יהיה יורשו החוקי. ביולי 246 לפנה"ס, בהיותו באחוזה של אשתו הראשונה לאודיקה מת אנטיוכוס בנסיבות במסתוריות. הועלו חשדות שמותו היה כתוצאה מהרעלה שבוצעה על ידי לאודיקה כנקמה על גירושיה. לאחר מותו דרשה ברניקי שבנה אנטיוכוס יירש את אביו ולאודיקה הכריזה על בנה סלאוקוס השני, למלך על אסיה הקטנה, ושכנעה את אנשי החצר באנטיוכיה להרוג את ברניקי ואת בנה הקטן, ולהכתיר את בנה סלאוקוס השני כמלך. מעשה זה הביא לפרוץ המלחמה הסורית השלישית. כוח צבאי נשלח מקפריסין לסייע לברניקי אבל הוא לא הצליח למנוע את רציחתה. אחיה של ברניקי, תלמי השלישי שירש את אביו, פלש בשנת 246 לפנה"ס לסוריה במסע נקמה על רצח אחותו. בהמשך מסע המלחמה הוא הרג את לאודיקה. Berenice Phernephorus באתר livius. Ptolemy III Euergetes, The Third King of Egypt's Ptolemaic Dynasty באתר touregypt. Berenice Phernophorus באתר PTOLEMAIC DYNASTY Third Syrian War, 246-241 BC (Laodicean War)
בודי מילר

סמואל בודי מילר (באנגלית: Samuel Bode Miller; נולד ב-12 באוקטובר 1977) הוא גולש אלפיני אמריקאי, אלוף אולימפי, אלוף עולם, ופעמיים זכה בגביע העולם הכללי (2005 ו-2008) ובסך הכל זכה ב-33 תחרויות בגביע העולמי (7 בכל הזמנים). הוא הגולש האמריקאי הגבר המצליח ביותר בכל הזמנים. הוא אחד מחמישה גולשים בהיסטוריה שזכו בכל חמש התחרויות הגביע בעולמי. מילר ידוע במזגו הסוער. ברעיון שנערך בינואר 2006 לתוכנית הטלוויזיה "60 דקות" הוא הודה שפעמים רבות במהלך התחרויות הוא גלש במצב של שכרות. מילר נולד באיסטון שבניו המפשייר וגדל בקהילה קטנה סמוכה למקום הולדתו בפרנקוניה. בילדותו התגורר עם הוריו ושלושת אחיו בבקתה השוכנת ביער ללא חשמל, צנרת מים או טלפון. מילר נשוי לשחקנית כדורעף חופים ודוגמנית מורגן בק ואב לבת ובן משתי נשים אחרות. מדיה וקבצים בנושא בודי מילר בוויקישיתוף בודי מילר, ברשת החברתית אקס (טוויטר) בודי מילר, באתר הוועד האולימפי הבין-לאומי בודי מילר, באתר olympedia.org בודי מילר, באתר The Baseball Cube בודי מילר באתר הפדרציה הבינלאומית לסקי (באנגלית) אמיר ענבר, סקי אלפיני: בודי מילר מכור ללבן, באתר הארץ, 18 באוקטובר 2009 בודי מילר, באתר אנציקלופדיה בריטניקה (באנגלית)
לואלין

לואלין או ל'ואלין (Llywelyn; נהגה ל'יוּאֶלִין) הוא שם ושם משפחה נפוץ בעל זהות ולשית. האם התכוונתם ל... אישים: ל'ואלין הגדול – נסיך ויילס הראשון שמלך במהלך המאה ה-13. גרנט לואלין – מנצח ולשי. דזמונד לואלין – שחקן ולשי. קרל לואלין – משפטן אמריקאי. לואלין שרמן אדמס – פוליטיקאי אמריקאי. שונות: קרנאד' לואלין – הר בוויילס, חלק מהרי סנודוניה.
גאורגי בבקין

גאורגי בבקין (ברוסית: Георгий Николаевич Бабакин;‏ 31 באוקטובר 1914 – 3 באוגוסט 1971) היה מתכנן גשושיות סובייטיות. על פעילותו בתחום זה הוענקו לו עיטור לנין, עיטור הדגל האדום, תואר גיבור העמל הסוציאליסטי ופרס לנין. גאורגי בבקין נולד במוסקבה. בשנת 1917 אביו נהרג בקרבות מלחמת העולם הראשונה ובשנת 1920 אימו התחתנה שנית. בשנת 1929 גאורגי בבקין לאחר סיום שבע שנות לימוד בבית הספר עזב את בית הספר. הוא למד בקורסים לטכנאי רדיו ובשנת 1930 החל לעבוד במערכת הטלפונים במוסקבה. בשנת 1936 הוא גויס לצבא האדום אך כבר לאחר חצי שנה שוחרר עקב מחלת לב. בשנת 1937 בבקין עבר בחינות בגדות והתקבל ללימודי הנדסת תקשורת. במקביל ללימודים בבקין התחיל לעבוד במכון לחקר מערכות תקשורת. לאור קישוריו והידע הוא התחיל להתקדם בתחום מקצועי למרות העדר תעודה פורמלית ובשנת 1949 קודם לתפקיד מתכנן ראשי. באותה שנה בבקין עבר לעבוד בתחום הביטחוני בעיקר התחום אלקטרוניקה צבאית וטילים מונחים. בשנת 1951 בבקין עבר למשרד תכנון לאבוצ'קין. את לימודי הנדסה ודיפלומה בבקין קיבל רק בשנת 1957. בשנת 1960, לאחר פטירת סמיון לאבוצ'קין משרד התכנון שלו סופח למשרד שבראשו עמד ולדימיר צ'לומיי. בלחץ של סרגיי קורוליוב בשנת 1965 המשרד הפך להיות עצמאי ורוכזו בו פעולות תכנון של גשושיות סובייטיות. במהלך שנות ה-60 במשרד שבבקין עמד בראשו תוכננו גשושיות של תוכנית לונה שביצעו נחיתה רכה על הירח והעבירו למרכז הבקרה מידע מדעי רב וגם החזירו לכדור הארץ דגימות של קרקעית הירח. בשנת 1967 גשושיות של בבקין הגיעו לנוגה במסגרת תוכנית ונרה. בשנת 1970 הגשושית ביצע לראשונה נחיתה רכה על קרקעית נוגה והעבירה צילומי השטח. בשנת 1970 הגשושית נחתה על הירח וממנה ירד רכב חלל שהעביר צילומי קרקעית הירח ממקומות שונות תוך נסיעה לאורך של כמה עשרות ק"מ. פעילות רכב חלל נמשכה מספר חודשים במהלכם הועבר למרכז הבקרה מידע רב. במאי 1971 גשושיות מתכנון של בבקין נשלחו למאדים. הם הגיעו ליעד כבר לאחר פטירת המתכנן. על פעילות לתכנון גשושיות בבקין קיבל מספר עיטורים, פרס לנין ונבחר לחבר בהתכתבות באקדמיה הסובייטית למדעים. לזכרו נקראו מכתשים בירח ובמאדים. מדיה וקבצים בנושא גאורגי בבקין בוויקישיתוף התאריך לפיהלוח היוליאני, 13 בנובמבר 1914 לפי הלוח הגרגוריאני
יעילות קלדור-היקס

יעילות קלדור-היקס או קריטריון קלדור-היקס (Kaldor–Hicks efficiency, בראשי תיבות: KH) הוא מדד ליעילות כלכלית. קרוי על שמם של הכלכלנים הבריטים ניקולאס קלדור וג'ון היקס. מצב הוא יעיל KH אם הרווחה המצרפית של אוסף המשתתפים היא מרבית. כלומר, אין בסמוך למצב שלנו מצב אחר. ובמצב האחר הזה, סך כל "ההנאה" של המשתתפים גדולה יותר מהמצב שלנו. בניגוד ליעילות KH, יעילות פארטו אוסרת על פגיעה ברווחתו של משתתף, גם אם פגיעה זו תגדיל את הרווחה המצרפית. ביעילות פארטו קיים קושי לקבל הכרעה על בסיס העדפות של פרטים רבים, מחסור בידע וקשיי מדידה. לעומת זאת, ביעילות קלדור-היקס יש ויתור על אלמנט הסכמה של האחר. עם זאת, הקושי ביעילות KH הוא בכך שאין הגנה על חירויות הפרט. ניתוח עלות-תועלת תועלתנות Hicks, John (1939). "The Foundations of Welfare Economics". Economic Journal (The Economic Journal, Vol. 49, No. 196) 49 (196): 696–712. doi:10.2307/2225023. JSTOR 2225023 Kaldor, Nicholas (1939). "Welfare Propositions in Economics and Interpersonal Comparisons of Utility". Economic Journal (The Economic Journal, Vol. 49, No. 195) 49 (195): 549–552. doi:10.2307/2224835. JSTOR 2224835
מר-גמיש

מר גמיש הוא צעצוע לילדים העשוי מבלון שבתוכו קורנפלור או מים. המר גמיש עשוי משני חלקים עיקריים-מעטפת ומלוי. המעטפת עשויה מחומר עמיד וגמיש כגון בלון, פיסת בד או שקית ניילון עבה. המילוי עשוי מחומר קל לעיצוב כגון קמח או מים. מכיוון שהמר גמיש משמש לרוב כמשחק ילדים הוא לרוב מקושט כך שידמה לפרצוף אנושי על ידי ציור של רגשון (סמיילי) וציצית שיער מזויפת. המר גמיש משמש בעיקר כצעצוע לילדים ומכר בהיקף רחב בחנויות צעצועים בכל רחבי העולם. כמו כן, בתחום המשחק הוא זוכה לפופולריות רבה בשל היכולת ליצור אותו בבית בפשטות יחסית. המר גמיש משמש גם לבעיות דחק, עצבנות ומתח נפשי במטרה לשפר את תפקודם הקוגניטיבי והנפשי של המטופלים. המר גמיש מנוסה כעת לצורך טיפול בהתמכרות בשל היכולת של עמידה בלחצים פיזיים גדולים שמאפשר למטופל לפרוק את כעסו ותסכולו על אובייקט זול שלא יהרס בקלות. מדיה וקבצים בנושא מר-גמיש בוויקישיתוף הוראות הכנה למר גמיש